Idrettsgallaen 2010 var en seremoni der Norges idrettsforbund og olympiske og paralympiske komité hedret de største idrettsnavnene og beste prestasjonene, samt andre som hadde gjort en stor innsats for norsk idrett i 2009. Gallaen ble arrangert den 9. januar 2010 og fant sted i Håkons Hall på Lillehammer. Idrettsgallaen ble dette året flyttet til Lillehammer fra Hamar på grunn av avholdelsen av EM på skøyter 2010. Langrennsløperen Petter Northug ble kåret til "Årets navn" av det norske folk og fikk i tillegg "Utøvernes pris".